Sør-Trøndelag politidistrikt

Sør-Trøndelag politidistrikt ble opprettet i 2002 da Trondheim politikammer og Uttrøndelag politikammer ble slått sammen som en del av politireform 2000.

Distriktet dekket 23 kommuner, herunder byene Trondheim og Røros, med sine 19 lensmannskontor og de to politistasjonene Sentrum og Heimdal. Ledelse, Operasjonssentralen, Påtaleseksjonen og sentralarresten var lagt til Sentrum politistasjon i Trondheim. Distriktet betjente ca. 260 000 innbyggere med sine ca. 520 ansatte, hvorav 400 polititjenestemenn og -kvinner. Politimester var Nils Kristian Moe.

Politidistriktet hadde egen hundetjeneste med 15 ekvipasjer, eget kriminalteknisk team med laboratorium, et team for økonomisaker samt utrykningsenhet. Distriktet var også fremtredende når det gjaldt trafficking-etterforskning og problemorientert politiarbeid.

Referanser

Eksterne lenker 
 Politi.no

Tidligere politidistrikter i Norge
Myndigheter i Sør-Trøndelag
Etableringer i 2002
Opphør i 2015
2002 i Norge